Golberg: - Det vil ta tid å komme over dette
Det var på den siste etappen til Golberg at han måtte slippe tetgruppa. Da han vekslet med Petter Northug var det tyve sekunder etter at ledende Sverige hadde vekslet. - Det begynte greit de to første etappene og de funka bra. Jeg prøvde å følge planen jeg hadde. Første bakken opp siste runden kjente jeg at det var et teppe som gikk ned. Derfra og inn var det en krig på å komme seg i mål. Hvorfor er det vanskelig å spekulere i og jeg vet ikke om jeg har noe annet fornuftig svar annet enn at sånt kan skje. Det skal ikke skje og det kjennes ikke noe bra å sitte her nå og fortelle om det, sier Golberg. Like etter å ha blitt fraktet bort fra målområdet uttalte Golberg til NRK at han hadde det «for jævlig». Det at han var en del av et lag og dermed ødela andres sjanser gjorde alt verre. - Det er klart hadde det vært individuelt renn så kunne jeg sagt at dette var bare et skirenn og at det kommer flere. Det er ikke så lett å si det samme om dette fordi det går utover en lagkompis sog det gjør det litt annerledes. Det vil ta tid å komme over dette, sier Golberg.Petter Northug åpnet hardt, og tok kraftig inn på teten på den siste etappen. Om han hadde klart å redde finaleplass ville Norge uansett trukket laget, sier sprinttrener Ulf Morten Aune. Golberg syntes ikke tempoet var spesielt høyt i feltet. - Det gikk ikke så fort. Sånn forholdene var i dag var det tøft. Det var annerledes enn da jeg gikk rundt og forberedte meg i går. - Det er vanskelig å sette ord på det (som skjedde i den siste bakken). Det føltes som det var beina som ikke ville fremover. Jeg merket det i den siste oppoverbakken. Der var det rett og slett helt stopp. På spørsmål fra en journalist om han har vært så tom før, svarer Golberg følgende: - Jeg har gått mange skirenn. Av løp av betydning var dette første knekk. - Mental utladning? - Ja, det var en passende beskrivelse. - Hva skal du gjøre for å komme forbi det? - Det er veldig greit å si at det bare var et skirenn. Det henger nok lenger i når det var et renn av større betydning og gikk ut over flere enn meg. Selvfølgelig må jeg jo reise meg og jeg har ambisjoner om at dette ikke er det siste dere ser av meg, sier Golberg på VG Netts spørsmål.Sprinttrener Ulf Morten Aune sa til VG Nett etter løpet at Golberg hadde slitt med litt for høye skuldre før rennet. Golberg er usikker på om det var en mental kollaps, eller en fysisk kollaps. - Jeg legger ikke skjul på at dagene før her har vært litt annerledes. Jeg har sikkert kjent litt på presset. I dag var på en måte lista lagt litt av alle rundt, og det er på en måte naturlig. Det forventet jeg, sier Golberg og legger til: - Da jeg kom til stadion i dag så følte jeg at jeg var klar for skirenn og trygg på at jeg skulle løse oppgaven.Golberg slet med sykdom før VM, men tror ikke det hadde noen påvirkning på dagens kollaps. - Jeg hadde en bra dag på torsdag. Jeg hadde ikke noe annen grunn til at det skulle gå noe dårligere i dag. Det var rett og slett bare en skikkelig dårlig dag. - Hva tenkte du før du la deg i går kveld? - Jeg hadde akkurat sett en episode Solsidan, så kanskje det var det som var grunnen. Men jeg har ikke hatt noen tvangstanker og sånt, hvis det var det du siktet til, smiler Golberg.1. Russland 21:30,9 2. Sverige +0,4 3. Kazakhstan +0,7 4. Canada +0,73 5. Italia +3,5 6. Frankrike +5,3 7. Østerrike +8,3 8. Tsjekkia +8,4 9. Tyskland +9,7 10. Hviterussland +11,5
Pål Golberg (22) møtte fullstendig veggen på sin siste etappe i lagsprinten. - Det har vært kjipt, sier Golberg.